《三鸟咏之一提壶引》
宋代·贺铸

绿野带江春漠漠，露湿花蔫朝暮薄。
年芳婉娩欲辞人，啼鸟殷勤劝行乐。
提壶真起予，十千美酒当剩沽。
金龟宝貂家所无，持底可过黄公垆。
调官东来今几日，谓有公田宜种秫。
朝廷未除私酿律，安得一试焦革术。
提壶鸟，叹吾与尔皆悠悠。
君不见长安两市多高楼，大书酒旆招贵游。
脱闻提壶鸣树头，论槽买瓮更献酬。
庶几此声知所投，胡为南乡长滞留，
端使北宗狂客羞。

作者简介：贺铸(1052～1125) 北宋词人。字方回，号庆湖遗老。汉族，卫州（今河南卫辉）人。宋太祖贺皇后族孙，所娶亦宗室之女。自称远祖本居山阴，是唐贺知章后裔，以知章居庆湖（即镜湖），故自号庆湖遗老。